Thajskou menou je thajský Baht, často prepisovaný ako Bath a všeobecne označovaný písmenom B. Thajské bahty nie je možné zakúpiť v žiadnej slovenskej banke a preto je jednou z najčastejších otázok ľudí prvý krát cestujúcich do Thajska, akú menu si zobrať so sebou na cestu. Nerobte si starosti, eurá sú ideálne.
Na letisku po pristátí v Thajsku si zameňte len nevyhnutnú hotovosť na prepravu do mesta. Nie je žiadnym prekvapením, že výmenné kurzy na letisku nie sú oslňujúco výhodné. Zmenární v každej turistickej lokalite Thajska nájdete množstvo a keď sa vám eurá minú, z bankomatu v Thajsku si vyberiete hotovosť aj z akejkoľvek slovenskej platobnej či kreditnej karty.
Cena ubytovania sa samozrejme odvíja od toho, či chcete byť v 4-5* rezorte, alebo vám bude stačiť ubytovanie v skromnejšom apartmáne či hoteli s menej hviezdami. Ubytovanie v Thajsku si viete porovnať aj priamo cez Pelikan.sk, počas hlavnej sezóny viete rezervovať ubytovanie na jednu noc od 15 eur.